EXKLUZÍV: A Vaksötét első magyar előzetese
A sötétség országában a vak a király
Publikálva 2016. május 27. 13.27
Fede Alvarez, a kőkemény Gonosz halott-remake rendezőjének második filmje az idei SXSW-fesztiválon debütált, és elképesztően pozitív visszhang övezte: akik ott voltak, úgy jellemezték a filmet, hogy kegyetlen, könyörtelen és elviselhetetlenül feszült.
Az első előzetes bepillantást ad abba, hogy honnan is ered ez a feszültség: három fiatal (Jane Levy a Gonosz halottból, Dylan Minnette a Libabőrből és Daniel Zovatto a Fear the Walking Deadből) úgy dönt, hogy a könnyű zsákmány reményében betör egy vak vietnami veterán (Stephen Lang, Avatar) házába, ám nem is sejtik, hogy egy olyan fickóval húznak ujjat, aki egyrészt sötét titkokat rejteget, másrészt gyilkos csapdákkal készült fel az esetleges behatolókra.
Elkeseredett macska-egér harc kezdődik a kijutásért, melyben az előny a vak vadásznál van, hisz - mint ahogy a film magyar címe is mutatja -, a házba beköszönt a teljes sötétség.
A Vaksötét idén nyáron - sejthetően az évszak végén - debütál a magyar mozikban, ez pediglen az első magyar előzetes, melyet a MoziCom jóvoltából nálunk tekinthettek meg elsőként.
EXKLUZÍV: A Páncélba zárt szellem magyar előzetese
28 milliárdot költünk játékra a neten
A játékosok igazi arca – már nem vagyunk antiszociálisak!